Държавен вестник, бр. 32, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  32
(3) Необходимите средства за изплащане на 
основните месечни заплати и на допълнител­
ните възнаграждения по Закона за държавния 
служител на служителите от звеното по поре­
ден № 1, т. 4 и на определени служители от 
звеното по пореден № 11 от приложение № 8, 
включително разходите за задължителните 
социални и здравни осигурителни вноски, се 
финансират по Оперативна програма „Техни­
ческа помощ“.
(4) Служителите по ал. 3 от звеното по 
пореден № 11 от приложение № 8 се определят 
от министъра на финансите.
Чл. 8. (1) Индивидуалните основни месечни 
заплати на работещите в държавната адми­
нистрация, за които се прилага Наредбата за 
условията и реда за атестиране на служите­
лите в държавната администрация, приета с 
Постановление № 105 на Министерския съвет 
от 2002 г. (обн., ДВ, бр. 54 от 2002 г.; изм. и 
доп., бр. 6 и 46 от 2004 г., бр. 83 от 2005 г., 
бр. 46 от 2006 г., бр. 64 и 92 от 2008 г., бр. 5 
и 102 от 2009 г. и бр. 25 от 2010 г.), могат да 
се определят до максималните размери по 
длъжности в рамките на ограничените по 
реда на чл. 1, ал. 2 разходи за заплати.
(2) Индивидуалните основни месечни запла­
ти на лицата, заемащи длъжности, посочени 
в приложение № 5, за които не се прилага 
Наредбата за условията и реда за атестиране 
на служителите в държавната администрация, 
се определят до максималните размери по 
длъжности в рамките на ограничените по 
реда на чл. 1, ал. 2 разходи за заплати, а за 
общините – в рамките на разходите за деле­
гираните от държавата дейности. 
Чл. 9. (1) Длъжностните разписания на 
администрациите на органите на изпълни­
телната власт и на местното самоуправление, 
както и на другите бюджетни организации и 
дейности се разработват по образец съгласно 
приложение № 1 към чл. 11, ал. 1 от Наред­
бата за прилагане на Единния класификатор 
на длъжностите в администрацията, приета с 
Постановление № 47 на Министерския съвет 
от 2004 г. (обн., ДВ, бр. 18 от 2004 г.; изм. и 
доп., бр. 46 и 72 от 2004 г., бр. 83 от 2005 г., 
бр. 28 от 2006 г., бр. 64 и 71 от 2008 г., бр. 2, 
18, 34 и 83 от 2009 г. и бр. 4 от 2010 г.), и се 
утвърждава от ръководителя на съответната 
администрация. Длъжностното разписание 
трябва да съответства на утвърдената числе­
ност на персонала.
(2) Заемането на длъжностите по трудово 
или по служебно правоотношение се извършва 
в съответствие с длъжностните разписания по 
ал. 1 и се отразява в поименните разписания 
на длъжностите по образец съгласно прило­
жение № 2 към чл. 11, ал. 3 от Наредбата 
за прилагане на Единния класификатор на 
длъжностите в администрацията.
(3) За незаетите длъжности в държавната 
администрация се резервират средства за 
работни заплати в размер, не по-малък от 
минималния размер на основната месечна 
заплата за съответната длъжност, увеличен 
с 20 на сто и 10 на сто за други установени 
допълнителни възнаграждения. 
Допълнителна разпоредба
§ 1. „Бюджетни организации и дейности“ 
по смисъла на постановлението са:
1. администрациите на органите на дър­
жавната власт и местната администрация 
и техните структурни звена независимо от 
формата и източника на финансиране;
2. другите държавни и общински органи­
зации и звена, които се финансират изцяло 
или частично от републиканския бюджет или 
от общинските бюджети;
3. специализираните организации и звена, 
които работят на извънбюджетна сметка, 
както и фондовете, създадени със закон или 
с друг нормативен акт, независимо от източ­
ниците на финансиране, доколкото друго не 
е определено в постановлението, в закон или 
в друг нормативен акт.
Преходни и заключителни разпоредби
§ 2. Отменя се Постановление № 46 на 
Министерския съвет от 2009 г. за заплатите 
в бюджетните организации и дейности (обн., 
ДВ, бр. 18 от 2009 г.; изм. и доп., бр. 36, 64, 
81, 85, 89, 90 и 93 от 2009 г.; попр., бр. 95 от 
2009 г.; изм. и доп., бр. 96 от 2009 г. и бр. 4 
от 2010 г.).
§ 3. За месеците януари, февруари, март и 
април 2010 г. допълнителното възнаграждение 
по чл. 6 се изплаща и на лицата, които са 
имали право на такова възнаграждение по 
чл. 6 и по приложение № 8 към чл. 6, ал. 3 
от отмененото Постановление № 46 на Ми­
нистерския съвет от 2009 г. за заплатите в 
бюджетните организации и дейности. 
§ 4. Необходимите средства за прилагане на 
постановлението се осигуряват в рамките на 
одобрените със Закона за държавния бюджет 
на Република България за 2010 г. средства 
по бюджетите на първостепенните разпоре­
дители с бюджетни кредити, трансфера от 
републиканския бюджет по самостоятелните 
им бюджети и извънбюджетни сметки и от 
собствени приходи на общините.
§ 5. Постановлението се приема на осно­
вание чл. 107а, ал. 7 и 8 от Кодекса на труда, 
чл. 67, ал. 2 от Закона за държавния служител 
и § 60, ал. 1 от преходните и заключителните 
разпоредби на Закона за държавния бюджет 
на Република България за 2010 г.
§ 6. Постановлението влиза в сила от 1 
януари 2010 г. с изключение на разпоредбата 
на чл. 6, ал. 2, която влиза в сила от 1 май 
2010 г.
Министър-председател: 
Бойко Борисов
За главен секретар на Министерския съвет: 
Веселин Даков